CELEX: E2021C0029
Language: bg
Date: 2021-04-13 00:00:00
Title: Делегирано решение № 29/21/COL на Надзорния орган на ЕАСТ от 13 април 2021 година за признаване на статута „свободен от болест“ на Норвегия по отношение на Brucella melitensis при дребни преживни животни [2021/1331]

12.8.2021   
               
               
                  BG
               
               
                  Официален вестник на Европейския съюз
               
               
                  L 290/3
               
            
         ДЕЛЕГИРАНО РЕШЕНИЕ НА НАДЗОРНИЯ ОРГАН НА ЕАСТ
         от 13 април 2021 година
         за признаване на статута „свободен от болест“ на Норвегия по отношение на Brucella melitensis при дребни преживни животни [2021/1331]
         НАДЗОРНИЯТ ОРГАН НА ЕАСТ,
         Като взе предвид Споразумението между държавите от ЕАСТ за създаване на надзорен орган и съд, по-специално член 1, параграф 2 и член 3 от протокол 1 от него,
         Като взе предвид акта, посочен в глава I, част 4.1, точка 2 от приложение I към Споразумението за Европейското икономическо пространство („Споразумението за ЕИП“),
         Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността („Директива 91/68/ЕИО“)
         изменен и адаптиран към Споразумението за ЕИП чрез специфичните адаптации и секторните адаптации, посочени в приложение I към споменатото споразумение, с точка 4, буква г) от протокол 1 към Споразумението за ЕИП, и по-специално член 15, параграфи 1 и 2 и глава 1, част II, точка 1 от приложение А към Директива 91/68/ЕИО;
         като има предвид, че:
         С писмо от 25 ноември 2020 г. (документ № 1166399) норвежкият орган за безопасност на храните („НОБХ“) поиска Норвегия да бъде призната от Надзорния орган на ЕАСТ („Органа“) за официално свободна от Brucella melitensis при дребни преживни животни в Норвегия („искането“). Искането беше придружено от доклад на Норвежкия ветеринарен институт, предоставен с цел да се докаже статут на „свободен“ от Brucella melitensis при овцете и козите в съответствие с изискванията на Директива 91/68/ЕИО (документ № 1166397).
         С електронно писмо от 18 декември 2020 г. (документ № 1171269) Органът поиска допълнителна информация от НОБХ относно правното основание за искането.
         С писмо от 5 януари 2021 г. (документ № 1171267) норвежкото Министерство на земеделието и храните („Министерството“) отговори на искането на Органа за допълнителна информация, като приложи писмо от НОБХ от 21 декември 2020 г. (документ № 1171265), в което се посочва, че правното основание за искането е точка 1, буква а) или точка 1, букви б) и в) от част II на глава 1 от приложение А към Директива 91/68/ЕИО.
         Глава I, част II, точка 1 от приложение А към Директива 91/68/ЕИО определя, че дадена държава членка може да бъде призната за официално свободна от бруцелоза:
         
                     
                  
                  
                     
                  
               Органът, в тясно сътрудничество с Европейската комисия, проучи информацията, предоставена от Норвегия, и въз основа на това не можа да заключи, че условията, определени в глава 1, част II, точка 1, буква а) от приложение А към Директива 91/68/ЕИО, са изпълнени. Поради това Органът разгледа дали са изпълнени условията, определени в глава 1, част II, точка 1, буква б) от приложение А към Директива 91/68/ЕИО.
         С писмо от 28 януари 2021 г. (документ № 1172699) Органът поиска от министерството да потвърди, че ваксинацията срещу бруцелоза при дребни преживни животни е била забранена поне през последните три години в Норвегия.
         С писмо от 23 февруари 2021 г. (документ № 1182614) министерството отговори на искането на Органа за потвърждение, като приложи писмо от НОБХ (документ № 1182612), в който се потвърждава, че ваксинацията срещу бруцелоза е била забранена при дребните преживни животни поне през последните три години в Норвегия.
         Органът, в тясно сътрудничество с Европейската комисия, проучи цялата съответна документация, предоставена от Норвегия, и въз основа на тази информация счита, че условията, определени в глава 1, част II, точка 1, буква б) от приложение А към Директива 91/68/ЕИО, на които трябва да бъде отговорено, за да бъде призната Норвегия за официално свободна от Brucella melitensis при норвежките дребни преживни животни, са изпълнени.
         С делегирано решение № 20/21/COL (документ № 1174462) Органът надлежно представи проекта на решение на Ветеринарния и фитосанитарен комитет на ЕАСТ („Комитета“) в съответствие с член 15 и глава 1, част II, точка 1, буква в) от приложение А към Директива 91/68/ЕИО. Комитетът одобри проекта на решение. Следователно проектът на решение е в съответствие със становището на Комитета,
         ПРИЕ НАСТОЯЩОТО РЕШЕНИЕ:
         
            Член 1
            Признава се статутът „свободен от болест“ на Норвегия по отношение на Brucella melitensis при дребни преживни животни.
         
         
            Член 2
            Настоящото решение влиза в сила в деня на приемането му.
         
         
            Член 3
            Адресат на настоящото решение е Норвегия.
         
         
            Член 4
            Автентичен е текстът на настоящото решение на английски език.
         
         
            Съставено в Брюксел на 13 април 2021 година.
            
               За Надзорния орган на ЕАСТ, действащ съгласно Решение за делегиране № 130/20/COL,
            
            
               Högni S. KRISTJÁNSSON
               
                  Отговорен член на колегиума
               
            
            
               Carsten ZATSCHLER
               
                  Приподписващ в качеството си на
               
               
                  директор „Правни и административни въпроси“